**Դանիել Բերնհարդ** (գերմ.՝ Daniel Bernhardt, օգոստոսի 31, 1965(1965-08-31), Ittigen, Բեռն, Շվեյցարիա), շվեյցարացի և ամերիկացի դերասան, մարտարվեստի վարպետ։
Առավել հայտնի է դարձել կումիտեի լեգենդար չեմպիոնի դերով «Արյունոտ սպորտ 2» ֆիլմում և նրան հաջորդող մասերում, ինչպես նաև Սիրոյի դերով «Մահացու պայքար․ Նվաճում» սերիալում և գործակալ Ջոնսոնի դերով «Մատրիցա։ Վերալիցքավորում» ֆիլմում։

Կենսագրություն
--------------

### Վաղ տարիներ

15 տարեկանում սկսել է սովորել կունֆու և կարատե մարտարվեստները։ Միջնակարգ դպրոցը ավարտելուց հետո չորս տարի Բեռնում սովորել է ճարտարապետական դիզայն և ստացել գիտական աստիճան։ Միևնույն ժամանակ բացել է մարտարվեստի դպրոց՝ հետագա գործունեությունը այդտեղ ծավալելու մտադրությամբ։ 
Ուսումը ավարտելուց հետո Դանիելը տեղափոխվել է Փարիզ և սկսել մոդելի կարիերա։ Նա աշխատել է այնպիսի մոդելավորողների համար, ինչպիսիք են՝ Montana, Mugler, Boss, Versace, Ferre, Bogner, Cerruti, Jaene Barnes, իրեն դրսևորել է որպես՝ միջազգային թոփ մոդել։ Նրա լուսանկարները հրապարակվել են Վոգ, Elle,GQ, Cosmopolitan, MAX, Interview ամսագրերում։ Աշխատելով Փարիզում, Լոնդոնում, Տոկիոյում, Նյու Յորքում և Միլանում, 25 տարեկան հասակում Բերենհարդը տեղափոխվել է Նյու Յորք, որտեղ նա հրավիրվել էր Ջաննի Վերսաչեի համար ստեղծված կոմերցիոն հեռուստահաղորդման մեջ Ժան-Կլոդ Վան Դամի հետ նկարահանվելու համար։ 
Երկու տարի անց դերասանական վարպետություն ուսումնասիրելու նպատակով տեղափոխվում է Լոս Անջելես։ Այստեղ նա մեծ վարպետ՝ Հի Իլ Չոյի (Нее Il Cho) ուսուցմամբ սկսում է ընդլայնված ծրագրով սովորել թեկվոնդո։

### Կարիերա

Էկրանների վրա է հայտնվել 1995 թվականից։ Հայտնի է դարձել «Արյունոտ սպորտ» սերիալում նկարահանվելուց հետո։ 1998 թվականից մինչև 1999 թվական նկարահանվել է «Մահացու պայքար․ Նվաճում» սերիալում։ 2003 թվականին նկարահանվել է «Մատրիցա։ Վերալիցքավորում» ֆիլմում։ 2014 թվականին առաջադրվել է «Տաուրոս» մրցանակի «Լավագույն ծեծկռտուք» անվանակարգում՝ «Պարկեռ» ֆիլմում իր դերի համար։

### Անձնական կյանք

Ամուսնացած է Լիզա Ստոթհարդի (անգլ.՝ Lisa Stothard) հետ։ 2003 թվականի մայիսի 15-ին ծնվել է նրանց դուստրը։

Դանիելը ունի երկու եղբայր․ Դիրք (Dirk) ու Կլիֆ (Cliff), որոնք նկարահանվել են իր հետ «Արյունոտ սպորտ 2» ֆիլմում՝ երկրորդական դերերում։

Հետաքրքրված է մարտարվեստներով, լուսանկարչությամբ, ձիարշավով, ձկնորսությամբ և սցենար գրելով։ Դանիելը արդեն ավարտել է իր առաջին սցենարը, որը կոչվում է «Կայծակ պատանի» (The Lightning Kid), և արդեն աշխատում է երկրորդ սցենարի վրա, որը կոչվում է «Շաոլենի վանականը» (The Shaolin Monk)։

Ֆիլմագրություն
--------------

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 1996 | ֆ | Արյունոտ սպորտ 2 | *Bloodsport 2* | Ալեքս Կադրո |
| 1997 | ֆ | Սևծովյան արշավանք | *Black Sea Raid* | Ռիկ |
| 1997 | ֆ | Ապագայի պատերազմ | *Future War* | Բեգլեց |
| 1997 | ֆ | Արդար վրեժ | *True Vengeance* | Ալեն Գրիֆին |
| 1997 | ֆ | Արյունոտ սպորտ 3 | *Bloodsport III* | Ալեքս Կադրո |
| 1997 | ֆ | Գերազանց թիրախ | *Perfect Target* | Դեյվիդ Բենսոն |
| 1998 | ֆ | Գլադիատոր | *G2: Mortal Conquest* | Սթիվեն Կոլին |
| 1998-1999 | ս | Մահացու պայքար․ Նվաճում | *Mortal Kombat: Conquest* | Սիրո |
| 1999 | ֆ | Արյունոտ սպորտ 4․ Դաժան կումիտե | *Bloodsport: The Dark Kumite* | Ջոն Կելեր |
| 2002 | ֆ | Գլոբալ սպառնալիք | *Global Effect* | Մարկուս Փոինթ |
| 2003 | ֆ | Մատրիցա։ Վերալիցքավորում | *The Matrix Reloaded* | Գործակալ Ջոնսոն |
| 2003 |  |  | *Enter the Matrix* | Գործակալ Ջոնսոն |
| 2004 | ֆ | Տորնադո | *Nature Unleashed: Tornado* | Ջոշ |
| 2005 | ֆ | Ոսկերիչ | *The Cutter* | Դիրկ |
| 2005 |  |  | *The Matrix: Path of Neo* | Գործակալ Ջոնսոն |
| 2011 | ֆ | Գոյություն | *Creature* | Գրիմլի |
| 2012 | ֆ | Պարկեռ | *Parker* | Կրոլ |
| 2013 | ֆ | Քաղցած խաղեր։ Եվ բռնկվում է կրակը | *The Hunger Games: The Catching Fire* |  |
| 2014 | ֆ | Ջոն Ուիք | *John Wick* | Կիրիլ |
| 2015 | ֆ | Վատիկանի գրառումները | *The Vatican Tapes* | Հոգեբուժական կլինիկայի անվտանգության աշխատակից |
| 2015 | ս | Կասլ | *Castle* |  |
| 2015 | ս | Շ․ Ի․ Տ․ Ագենտներ | *Agents of S.H.I.E.L.D.* |  |
| 2016 | ֆ | Արժեքավեր բեռ | *Precious Cargo* | Սայմոն |
| 2017 | ֆ | Լոգան | *Logan* | Կոստոլոմ |
| 2017 | ֆ | Սպանիր բոլորին | *Kill'em All* | Ռադովան Բրակովսկի |
| 2018 | ս | Ձևափոխված ածխածին | *Altered Carbon* | Յագեր |
| 2019 | ֆ | Փախուստի փորձ 3 | *Escape Plan: The Extractors* |  |
| 2019 | ֆ | Ֆորսաժ. Հոբս և Շոու | *Fast & Furious Presents: Hobbs & Shaw* |  |

Ծանոթագրություններ
------------------

1. ↑  Daniel Bernhardt Joins ‘John Wick’; Dan Fogler & Steve-O Added To ‘Barely Lethal’
2. ↑  2014 Taurus World Stunt Awards Nominations Արխիվացված 2014-05-28 Wayback Machine

Արտաքին հղումներ
----------------

* Դանիել Բերենհարդ (անգլ.) *Internet Movie Database* կայքում
* Դանիել Բերենհարդի պաշտոնական էջ Արխիվացված 2021-06-25 Wayback Machine

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ |
|  |
| 

|  Չափորոշչային վերահսկողություն |
| --- |
|  |
| BNE: XX1597079 · BNF: 14040919f · GND: 1084362457 · ISNI: 0000000119469181 · LCCN: no97008271 · NLP: a0000001725695 · NTA: 432635084 · NUKAT: n2009167213 · VIAF: 14973489 · WorldCat VIAF: 14973489 |

 |

 |